CELEX: 62020TN0121
Language: fi
Date: 2020-02-21 00:00:00
Title: Asia T-121/20: Kanne 21.2.2020 – IP v. komissio

20.4.2020   
            
            
               FI
            
            
               Euroopan unionin virallinen lehti
            
            
               C 129/21
            
         
      Kanne 21.2.2020 – IP v. komissio
      (Asia T-121/20)
      (2020/C 129/27)
      Oikeudenkäyntikieli: ranska
      
         Asianosaiset
      
      
         Kantaja: IP (edustajat: asianajajat L. Levi ja S. Rodrigues)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja hyväksymään sen
               
            ja täten
      
                  —
               
               
                  kumoamaan riidanalaiset päätökset
               
            
                  —
               
               
                  velvoittamaan vastaajan korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanne kohdistuu komission 21.8.2019 tekemään päätökseen, jolla kantajalle määrättiin kurinpitoseuraamus, jonka mukaisesti hänen palvelussuhteensa purettiin ilman irtisanomisaikaa. Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste perustuu hyvän hallinnon periaatteen ja perusteluvelvollisuuden loukkaamiseen. Kantaja väittää, että komissio ei ole kohdellut häntä oikeudenmukaisesti eikä kunnioittanut sillä olevaa huolellisuusvelvoitetta ja huolenpitovelvoitetta. Kantajan mukaan komission olisi pitänyt hankkia selvyys siitä, että kantajaa vastaan vireillä ollut rikosoikeudellinen menettely päättyi syytteen nostamatta jättämiseen, ja toimittaa tieto tästä kurinpitolautakunnalle, jotta se ottaa mainitun lopputuloksen huomioon päätöksessään.
               
            
                  2)
               
               
                  Toinen kanneperuste perustuu siihen, että riidanalaisen päätöksen valmistelevat toimet ovat sääntöjenvastaisia ja että komissio on niiden yhteydessä tehnyt ilmeisiä arviointivirheitä. Kantajan mukaan riidanalaisen päätöksen kahden valmistelevan toimen sääntöjenvastaisuus merkitsee myös itse päätöksen sääntöjenvastaisuutta.
               
            
                  3)
               
               
                  Kolmas kanneperuste perustuu Euroopan unionin virkamiesten henkilöstösääntöjen liitteessä X olevan 10 artiklan rikkomiseen sen johdosta, että kaikkia kantajan tilannetta koskevia olosuhteita ei ole tutkittu ja että arvionitiperusteita, joiden nojalla seuraamus on määrätty, on arvioitu virheellisesti tai painotettu epäsuhtaisella tavalla.